paragraph_text: Tijekom Domovinskog rata skupina je nastupila na brojnim humanitarnim koncertima te je bila gost solističkog koncerta Alena Vitasovića u koncertnoj dvorani 'Vatroslava Lisinskog' u Zagrebu, a nastupila je i na akustičnim nastupima u programima lokalnih radio postaja. S vremenom je Šajeta postao prepoznatljivo ime hrvatske glazbe s hitovima kao što su: "Party za ekipu", "Košulja plava", "Evergrin", "Moji koraki", "Leteća Barbara" i dr.